als_Latn dik_Latn sag_Latn
Miliona euro, resorti superluksoz i Behxhet Pacollit në Divjakë
Kompania “Mabetex” e biznesmenit të njohur shqiptar Behxhet Pacolli pritet të ndërtojë një restor mjaft luksoz në Divjakë, projekt i cili është quajtur “Divjaka Resort”.
Parashikohet që ai të shtrihet në 3 342 hektarë hapësirë, nga të cilat 200 hektarë do të jenë plazh, ndërsa 1 050 hektarë do të jenë pyll. Projekti parashikon edhe një lagunë prej rreth 1 270 hektarësh duke stimuluar zhvillimin e faunës dhe florës.
“Projekti ofron një mundësi të jashtëzakonshme të zhvillimit ekonomik të zonës si edhe të gjithë Shqipërisë, duke mundësuar hapjen e vendeve të reja të punës, përmirësimin e ndjeshëm në infrastrukturë si edhe një treg të madh për prodhimet bujqësore të zonës”, – shprehet kompania në promovimin e projektit.
Por gjatë ditëve të fundit, një grup ambientalistësh kanë kundërshtuar ndërtimin në fjalë me argumentin se bëhet fjalë për një hapësirë të konsideruar Park Kombëtar dhe ligji e ndalon një të tillë. Sipas tyre, një ndërtim i këtyre përmasave në atë zonë do të shkatërronte të gjithë biodiversitetin aty.
Investimi në fjalë do të jetë i pari i këtij lloji në vend, duke i hapur rrugën Shqipërisë drejt një zhvillimi të turizmit në kuadër të resorteve dhe jo të bizneseve të vogla familjare.
als_Latn als_Latn als_Latn als_Latn als_Latn als_Latn